मानचित्रकला
मानचित्र तथा विभिन्न संबंधित उपकरणों की रचना, इनके सिद्धांतों और विधियों का ज्ञान एवं अध्ययन मानचित्रकला (Cartography) कहलाता है। मानचित्र के अतिरिक्त तथ्य प्रदर्शन के लिये विविध प्रकार के अन्य उपकरण, जैसे उच्चावचन मॉडल, गोलक, मानारेख (cartograms) आदि भी बनाए जाते हैं।
राजेन्द्रलाल मित्र
राजेन्द्रलाल मित्र, बांग्ला भाषा में मानचित्र प्रकाशित करने में अग्रणी थे। उन्होने ऐसे अनेक भौगोलिक शब्दों के तुल्य बांग्ला शब्द निर्मित किए जो पहले केवल अंग्रेजी में ही थे। उन्होने बिहार, बंगाल और ओड़ीसा के जिलों के मानचित्रों को शृंखलाबद्ध रूप में प्रकाशित किया। छोटे से छोटे गाँव का नाम भी सही-सही लिखने के लिए वे प्रसिद्ध थे। पश्चिमी विज्ञान के देशीकरण के उनके प्रयास अत्यन्त उल्लेखनीय हैं।